પંજાબ સેટેલાઈટ રીમોટ સેન્સીંગ સેન્ટર દ્વારા નોંધાયેલ વિગતોમાં માત્ર ૪૦,૦૦૦ ખેતરોમાં ચોખાનો કચરો બાળતી આગના ફોટા ઝડપાયા છે. નવેમ્બરના ૧૦ દિવસમાં ૨૧૦૦૦ અને માત્ર એક દિવસમાં ૪થી નવેમ્બરે ૪૪૪૬. નેશનલ ગ્રીન ટ્રીબ્યુનલ દ્વારા તેના પર પ્રતિબંધ છે. ગુનેગારોને ૨ એકરથી ઓછી જમીને રૂ. ૨૫૦૦/- તથા ૫ એકરથી વધારે હોય તો રૂ. ૧૫૦૦૦/-ના દંડની જોગવાઈ હોવા છતાં, બધાએ હુકમોનો અનાદર કરી દિલ્હીને બાનમાં લીધું છે. આમ તો દિલ્હીથી ઠેઠ બિહાર સુધી આ જ પ્રદૂષણ છે. પંજાબ સરકારે ક્રોપ રેસીડ્યુ મેનેજમેન્ટ માટે ફાળવેલ રૂ. ૬૦૦ કરોડનું ફંડ પણ આ સમસ્યા નિવારવા ઓછું પડશે તેમ જણાય છે. કારણ ટેકનોલોજી નહીં, નાગરિક તરીકેની જવાબદારીઓની સૂઝનો અભાવ છે.